C 225/8
ET
Euroopa Liidu Teataja
27.6.2023
29.
Selleks et nõuetekohaselt täita OLAFi määrusega talle pandud järelevalveülesandeid, peab järelevalvekomiteel olema juurdepääs sisulisele, põhjalikule, piisavale ja ajakohasele teabele.
Muudetud määruse 883/2013 (9) artikli 15 lõikes 1 on sätestatud, et järelevalvekomiteele tuleks tagada juurdepääs kogu OLAFi teabele ja kõigile OLAFi dokumentidele, mida ta peab oma järelevalve- ja kontrolliülesannete täitmisel vajalikuks. 30.
OLAFi ja järelevalvekomitee vahel kokku lepitud kehtiva töökorraldusega (10) on antud järelevalvekomiteele osaline otsene juurdepääs juhtumitega seotud teabele, mis on kättesaadav ja registreeritud OLAFi juhtumite haldamise süsteemis (sisuhaldussüsteemis).
Vastavalt töökorralduse artikli 13 lõikele 2 peab järelevalvekomiteel olema täielik juurdepääs pooleliolevatele juurdlustele, mis on kestnud üle 12 kuu. 31.
Seega sai komisjon – nii nagu igal aastal – OLAFilt teavet üle 12 kuu kestnud juurdluste kohta.
Selleks et paremini mõista, miks mõni juurdlus kestab kaua, keskendus järelevalvekomitee neile OLAFi juurdlustele, mis olid kestnud üle 36 kuu.
3.2.1.
2022. aastal järelevalvekomiteele laekunud aruanded üle 12 kuu kestnud juurdluste kohta 32.
OLAFi määruse artikli 7 lõikes 8 on sätestatud, et kui juurdlust ei saa lõpetada 12 kuu jooksul alates selle algatamisest, peab OLAFi peadirektor esitama juurdluse algatamisest 12 kuu möödudes ja seejärel iga kuue kuu tagant järelevalvekomiteele ametliku teatise (11).
Selles teatises esitab OLAF põhjused, miks juurdlus on pooleli, ja vajaduse korral (12) parandusmeetmed juurdluse kiirendamiseks ning juurdluse lõpetamise eeldatava ajakava. 33.
Järelevalvekomitee sai 2022. aastal OLAFilt 751 aruannet 467 poolelioleva juurdluse kohta, mis olid kestnud üle 12 kuu.
54,17 % kõigist teatatud juhtumitest oli menetletud kauem kui 24 kuud (joonis 1).
OLAFi juurdluste valdkondlik jaotus on esitatud joonisel 2.
Joonis 1
(9) (10) (11)
(12)
Muudetud määrusega (EL, Euratom) 2020/2223.
OLAFi ja järelevalvekomitee vahelise töökorraldusega saab tutvuda aadressil https://europa.eu/supervisory-committee-olaf/system/ files/2021-10/OLAF%20SC%20WA%20signed.pdf.pdf.
Määruse (EL, Euratom) nr 883/2013 artikli 7 lõikes 8 on sätestatud: „Kui juurdlust ei saa lõpetada 12 kuu jooksul alates selle algatamisest, esitab peadirektor selle kaheteistkuulise tähtaja lõpuks ja seejärel iga kuue kuu tagant järelevalvekomiteele teatise, milles on märgitud juurdluse jätkamise põhjused ning vajaduse korral ka parandusmeetmed, mida on kavas juurdluse kiirendamiseks võtta.“
Sõnad „vajaduse korral“ lisati OLAFi määruse artikli 7 lõikesse 8 OLAFi määruse muutmisel määrusega (EL, Euratom) 2020/2223.